Inenting nou ook verpligtend by NWUDie NWU se Potchefstroomkampus. Foto: NWU Pukke/Facebook Die Noordwes-Universiteit (NWU) het oplaas besluit om inenting teen Covid-19 verpligtend te maak vir studente. Studente sal voortaan ’n bewys van inenting moet lewer indien hulle onder meer toegang tot die universiteit se kampusse wil verkry, klas wil loop, in een van die universiteitskoshuise wil tuisgaan of aan die studentelewe wil deelneem. Studente wat nie ingeënt wil word nie, kan aansoek doen om vrystelling op mediese of grondwetlike gronde. Dié besluit volg nadat die universiteit aanvanklik in Desember ’n “nie-verpligte inentingstandpunt vir studente” ingeneem het. Prof. Linda du Plessis, waarnemende visiekanselier, sê nou in ’n verklaring institusionele reëls vereis dat alle gesondheid- en veiligheidsrisiko’s in die universiteitsomgewing identifiseer word. ’n Risikobepaling is gedoen en hieruit het dit duidelik geword dat “inenting van studente die NWU in die beste posisie sal plaas om ŉ gesonde en veilige universiteitsomgewing te verseker”. Inenting is gevolglik voortaan in die volgende omgewings by die universiteit verpligtend: ’n Vier weke lange grasieperiode skop vandag (Maandag) vir studente af. Daar word gedurende hierdie tydperk van studente verwag om hul bewys van inenting of hul aansoek om vrystelling in te dien. Verskeie universiteite waaronder die Universiteit Stellenbosch (US) en die Universiteit van Johannesburg (UJ) het reeds Covid-19-inenting verplig. Klik hier vir meer inligting rakende die NWU se inentingsmandaat.